Document ID: 31982D0960

Komisjoni otsus,
23. detsember 1982,
millega muudetakse nõukogu otsust 82/734/EMÜ nende Šveitsi Konföderatsiooni ettevõtete loetelu kohta, millest lubatakse eksportida ühendusse värsket liha
(82/960/EMÜ)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste ja sigade ning värske liha impordil kolmandatest riikidest, [1] eriti selle artikli 4 lõiget 1 ning artikli 18 lõike 1 punkte a ja b,
ning arvestades, et:
nende Šveitsi ettevõtete esialgne loetelu, millest lubatakse eksportida ühendusse värsket liha, koostati nõukogu otsusega 82/734/EMÜ; [2]
direktiivi 72/462/EMÜ artikli 5 ja komisjoni 21. detsembri 1979. aasta otsuse 80/15/EMÜ (veiste, sigade ja värske liha kolmandatest riikidest importimise kohapealsete kontrollide kohta) [3] artikli 3 lõike 1 kohastel tavapärastel kontrollimistel selgus, et teatavate ettevõtete hügieenistandardit võib pidada nõuetele vastavaks; seetõttu võib need ettevõtted jätta või kanda ühenduse loetelusse;
siiski on kontrollimistel selgunud, et mõnel juhul on muudes ettevõtetes võetud meetmed hügieenistandardite parandamiseks ebapiisavad ning teistel juhtudel ei ole neid standardeid täidetud; mõne sellise ettevõtte olukord ei nõua kohest loa äravõtmist, kuid põhjendab ühenduse tunnustuse piiramist teatava perioodiga, mille lõpul kõnealune tunnustus lõpeb, kui vahepeal ei ole võetud vajalikke meetmeid ning nende ettevõtete nõuetele vastavust kontrollitud täiendavate kohapealsete kontrollidega, mida nõuavad Šveitsi ametiasutused, kui nad seda vajalikuks peavad;
seega tuleb kõnealust ettevõtete loetelu muuta;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsust 82/734/EMÜ muudetakse järgmiselt.
1. Artikkel 4 asendatakse järgmisega:
"Artikkel 4
Käesolev otsus vaadatakse uuesti läbi ja vajaduse korral muudetakse seda enne 30. juunit 1983, võttes eelkõige arvesse seoses veterinaarkontrolli ja tapahügieeniga Šveitsi ametiasutuste võetud meetmete kohaldamist."
2. Lisa asendatakse käesoleva otsuse lisaga.
Artikkel 2
Käesolev otsus on adresseeritud liikmesriikidele.
Brüssel, 23. detsember 1982

Labels: 0
18
17
6